Alcatraz is 'n klein, rotsagtige eiland in San Franciscobaai in Kalifornië in die Verenigde State van Amerika. Die eiland het aanvanklik 'n vuurtoring gehuisves, daarna 'n militêre fort, toe 'n militêre tronk, en laastens 'n federale tronk. In 1963 is dit tot 'n museum verklaar. Die eiland is hoofsaaklik bekend vir sy eertydse tronk. Uiters streng reëls het vir gevangenes gegeld en dit was bykans onmoontlik om daaruit te ontsnap. Die naam Alcatraz kom van die oorspronklike Spaanse naam vir die eiland, Isla de los alcatraces (eiland van die pelikane). Die naam is deur die Spaanse ontdekkingsreisiger, Juan Manuel de Ayala aan die eiland gegee, nadat hy opgemerk het dat groot hoeveelhede pelikane daar broei. Alcatraz is een van talle eilande in die San Franciscobaai. Wikimedia Commons het meer media in die kategorie Alcatraz.